
ŠAKIŲ RAJONO SAVIVALDYBĖS  TARYBA

SPRENDIMAS

DĖL NEGYVENAMŲJŲ PATALPŲ, ESANČIŲ ŠAKIŲ SENIŪNIJOJE, PRŪSELIŲ KAIME,  PERDAVIMO LAIKINAI NEATLYGINTINAI VALDYTI IR NAUDOTIS

2008 m. liepos 24 d. Nr. T-231
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2000, Nr.91-2832) 17 str. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 13 str. 1 d. 4 p., savivaldybės tarybos 2005 m. gruodžio 22 d. sprendimu Nr.T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į asociacijos Ritinių bendruomenės centro 2008 m. birželio 16 d. prašymą, nusprendžia:


1. Perduoti asociacijai Ritinių bendruomenės centrui laikinai neatlygintinai valdyti ir naudotis pagal panaudos sutartį dešimčiai metų savivaldybei nuosavybės teise priklausančias ir šiuo metu Šakių „Varpo“ vidurinės mokyklos patikėjimo teise valdomas 68,16 kv. m ploto negyvenamąsias patalpas, esančias Šakių seniūnijoje, Prūselių kaime (Nekilnojamojo turto kadastro ir registro byloje Nr. 84/7680 unikalus patalpų Nr.4400-0469-4652:5445, pastatas pažymėtas šifru 1C2/p, patalpų indeksai – 1-2, 1-7), leidžiant naudotis dalimi − 12,01 kv. m ploto bendro naudojimo patalpų, kurių indeksai – 1-1, 1-3, 1-4, 1-5, 1-6), asociacijos Ritinių bendruomenės centro įstatuose šiuo metu numatytoms funkcijoms vykdyti.


2. Įgalioti Šakių „Varpo“ vidurinės mokyklos direktorių sudaryti ir pasirašyti perduodamų negyvenamųjų patalpų panaudos sutartį bei perdavimo-priėmimo aktą.

